Okresná prokuratúra Trebišov 
Jána Husa 1925/15, 075 01 Trebišov 1 	

Sp. zn. : 1 Pv 163/12/8811	Trebišov, 21.3.2012
EEČ : 2-69-104-2012

U Z N E S E N I E

Trestná vec:	obvinený XXXXX  
Prečin:	podvod podľa § 221 odsek 1 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Trebišov
Rozhodnutie:
Podľa § 216 odsek 1 Trestného poriadku podmienečne zastavujem trestné stíhanie  obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
Skutková veta:
Dňa 11.05.2011 v obci XXXXX na XXXXX v rodinnom dome XXXXX prostredníctvom obchodného mandatára spoločnosti  XXXXX, XXXXX s úmyslom nesplácať úver, uzatvoril zmluvu o úvere č. 902400057 na finančnú hotovosť vo výške 350,- €, ktorú sa zaviazal splácať aj so zvýšeným poplatkom vo výške 346,- € v pravidelných 12-tich mesačných splátkach po 58,- € počnúc dňom 15.06.2011, kde následne aj prevzal finančnú hotovosť vo výške 350,- €  a do mesiaca január 2012 neuhradil žiadnu splátku, čím pre uvedenú spoločnosť spôsobil škodu vo výške 696,- €.
Podľa §216 odsek 2 Trestného poriadku je určená obvinenému skúšobná doba v trvaní 20 mesiacov.
Z priloženého spisového materialu nevyplýva potreba uložiť obvinenému v skúšobnej dobe obmedzenia v zmysle ustanovenia odseku 4 § 216 Trestného poriadku.
Odôvodnenie:
Uznesením policajného orgánu  OO PZ Kráľovský Chlmec sp. zn. ORP-117/KC-TV-2012 z 24.02.2012 bolo začaté trestné stíhanie a súčasne vznesené obvinenie XXXXX za  prečin podvodu podľa § 221 ods. l  Tr. zákona. 

	Tento prečin mal obvinený  spáchať tak, ako je uvedené vo výroku tohto uznesenia.

	Obvinený XXXXX sa v priebehu skráteného vyšetrovania ku skutku, ktorý je mu  kladený za vinu v plnom rozsahu doznal a na základe dohody o zrážkach zo mzdy v mesiacoch január a február 2012 uhradil pre poškodenú spoločnosť XXXXX XXXXX sumy po 58,- € v jednotlivých mesiacoch. 

Obvinený XXXXX  zároveň vyslovil  súhlas s podmienečným zastavením trestného stíhania.

	Súčasne som v zmysle § 216 ods. 2 Tr. poriadku stanovil skúšobnú dobu  obv. XXXXX v trvaní 20 (dvadsať) mesiacov, ktorá začína plynúť právoplatnosťou tohto uznesenia a taktiež mu bolo uložené uhradiť škodu vo výške 696,- € v priebehu skúšobnej doby,  pričom ak obvinený povedie v priebehu tejto skúšobnej doby riadny život a splní si povinnosť nahradiť spôsobenú škodu, bude po jej uplynutí rozhodnuté o jeho osvedčení. V opačnom prípade sa bude v trestnom stíhaní pokračovať a to aj počas plynutia skúšobnej doby.

	Z vyššie uvedených dôvodov a vzhľadom na osobu  páchateľa s prihliadnutím na jeho  doterajší život a na okolnosti prípadu považujem rozhodnutie o podmienečnom zastavení trestného stíhania za odôvodnené a pre obvineného XXXXX  za dostačujúce.

Poučenie:
Proti tomuto uzneseniu je prípustná sťažnosť, ktorú možno podať do troch dní od jeho oznámenia na Okresnú prokuratúru v Trebišove. Sťažnosť má odkladný účinok

JUDr. Róbert Kuka
prokurátor